[{"text_idx": "#000002", "text": "Paljude noorte elus on keskkonnahoid u\u0308ks peamiseid eesma\u0308rke ja suurimaid murekohti. Praeguses keskkonnakriisis ootavad teismelised ta\u0308iskasvanutelt vastutuse vo\u0303tmist. U\u0308ksikisikute vastutuse u\u0308le arutletakse sellel teemal pidevalt, kuid valdkonnau\u0308lene vastutus paistab olevat ja\u0308a\u0308nud ideetasandile."}, {"text_idx": "#000003", "text": "Kelle u\u0308lesanne on keskkonnahoid? Miks on see ja\u0308a\u0308nud noortega to\u0308o\u0308tavate spetsialistide seas seni pigem u\u0308ksikisikute vabatahtlikuks pingutuseks vo\u0303i teemau\u0308rituste ettevo\u0303tmiseks? Kuidas keskkonnahoidu kui valdkondlikku vastutust ikkagi rakendada?"}, {"text_idx": "#000008", "text": "Heiki tuletas meelde, et loodushoiu seadmine esmata\u0308htsaks vastab ka noortevaldkonna aluspo\u0303himo\u0303ttele ehk noorte huvidest ja vajadustest la\u0308htumisele. Just selle printsiibi to\u0303ttu pole noortevaldkonnas fikseeritud nimekirja nii-o\u0308elda kohustuslikest valdkondadest. Ku\u0308ll aga na\u0308itab Heiki endagi varasem kogemus na\u0308iteks Eesti Noorteu\u0308henduste Liidu esindajana u\u0308le riigi noortele to\u0308o\u0308tubasid korraldades, et va\u0308hemalt 90 protsenti noortest toovad ko\u0303ige olulisemate ku\u0308simuste hulgas nii kohalikul kui ka u\u0308leilmsel tasandil esile just keskkonnatemaatika. Seega ei tulene keskkonnahoiuga tegelemine ainult ta\u0308iskasvanute moraalsest vastutusest, vaid vastab otseselt ka noorte endi no\u0303udlusele. Heili ta\u0308iendas, et nii Eestis kui ka rahvusvaheliselt on noorte suurim mure just keskkonnakriis ning seeto\u0303ttu peab see teema olema ka noorsooto\u0308o\u0308tajate fookuses."}, {"text_idx": "#000010", "text": "Evely ma\u0308rkis oma kogemuse po\u0303hjal, et seoses keskkonnahoiuga on noorsooto\u0308o\u0308tajate roll mitmeku\u0308lgne. U\u0308helt poolt aitavad nad noortel mo\u0303ista valdkonna ta\u0308htsust ning aidata omandada keskkonnahoiuks vajalikke teadmisi ja oskuseid. Teisalt vastutavad noorsooto\u0308o\u0308tajad teadlikuks saanud noorte vo\u0303imestamise eest, et nood saaksid keskkonnateemadel kaasa ra\u0308a\u0308kida ja julgeksid teisigi noori aktiivsusele u\u0308les kutsuda na\u0308iteks protestiaktsioonide na\u0308ol."}, {"text_idx": "#000013", "text": "Seoses keskkonnaprobleeme puudutava teadlikkuse suurenemisega mainis Heili noorsooto\u0308o\u0308tajate olulist rolli noorte toetamisel olukordades, kus mure keskkonna pa\u0308rast hakkab negatiivselt mo\u0303jutama vaimset tervist ja teovo\u0303imet: \u201eNoorsooto\u0308o\u0308tajal peaks olema oskused noort toetada, kuidas ise selle ko\u0303ige sees terveks ja\u0308a\u0308da.\u201c Heiki lisas, et ehkki osa noorsooto\u0308o\u0308tajaid vo\u0303ivad end keskkonnaa\u0308revuse maandamisel ebakindlalt tunda, on siinjuures suur potentsiaal koosto\u0308o\u0308l keskkonna- ja vaimse tervise edendamise organisatsioonidega, kes on selle teemaga tegelemisest va\u0308ga huvitatud."}, {"text_idx": "#000014", "text": "Asso to\u0303i teisalt va\u0308lja, et loodushoiu ta\u0308htsustamine noortekeskuses vo\u0303ib juba iseenesest noori toetada: \u201eKeskkonnaa\u0308revuse u\u0308ks suuri komponente on ka abituse vo\u0303i a\u0308ngi tunne, sest ta\u0308iskasvanud ei vo\u0303ta midagi ette, ja noortena tuntakse, et neist endist ja\u0308a\u0308b va\u0308heks. Miks on nii, et ta\u0308iskasvanud midagi ei tee? Noortekeskus on suurepa\u0308rane koht na\u0308itamaks, et on sellest teemast va\u0308gagi hoolivaid ta\u0308iskasvanuid, kes suudavad, saavad ja tahavad noortele pakkuda sellist keskkonda, kus need teemad on u\u0308leval, ning mitte lihtsalt u\u0308leval, vaid keskmesse to\u0303stetud.\u201c"}, {"text_idx": "#000017", "text": "Heili vastas: \u201eKahetsusva\u0308a\u0308rselt on noortevaldkond u\u0308hiskondlike muutuste ka\u0308sitlemisel pigem ja\u0308rel lonkinud. Alles siis, kui noored hakkavad teatud olulistest teemadest ra\u0308a\u0308kima, on teemaga tegelemise vajalikkusest aru saadud.\u201c U\u0308he strateegilise keerukusena to\u0303i Heili va\u0308lja u\u0308hiskondlike probleemide arvukuse, mis on noorsooto\u0308o\u0308s tervikuna raskendanud fookuse seadmist just loodushoiule. Seeto\u0303ttu on keskkonnateemade ka\u0308sitlemise aktiivsus seni so\u0303ltunud konkreetse noorsooto\u0308o\u0308taja huvist vo\u0303i veendumustest. Evely kinnitas, et fookuse seadmine just keskkonnahoiule pole noorsooto\u0308o\u0308s olnud iseenesestmo\u0303istetav. Tervikliku maailmapildi kujundamise asemel kiputakse panema omavahel konkureerima u\u0308ksikteemasid: \u201eNoorsooto\u0308o\u0308 on selline valdkond, mis vo\u0303iks tegeleda ko\u0303igega, aga ko\u0303igega korraga tegeleda ei saa.\u201c"}, {"text_idx": "#000019", "text": "Evely u\u0308tles oma kogemuse po\u0303hjal ka seda, et parima tulemuse annab selge sihi seadmine koos esimeste jo\u0303ukohaste sammudega: \u201eRa\u0308a\u0308kisime noortekeskuses paar aastat tagasi la\u0308bi, et tahame olla keskkonda hoidev noortekeskus. See ei alanud kohe nii, et meil oli 101 tegevust ja u\u0308ritust ning olime sealjuures ta\u0308iuslikud. Igal aastal tuleb midagi juurde, just igapa\u0308evaellu, ja ma na\u0308en, et need va\u0308ikesed sammud ajas kasvavad. Nendest sammudest tuleb lihtsalt hoolida ja neid ja\u0308tkata.\u201c"}, {"text_idx": "#000026", "text": "2. Kui eelnevas punktis oli juttu miinimumprogrammist seoses teadmiste jagamise ja teadlike valikute tegemisega igapa\u0308evato\u0308o\u0308s, siis ja\u0308rgmiseks sihiks peaks olema noorte vo\u0303imestamine keskkonnahoius aktiivse u\u0308hiskondliku rolli vo\u0303tmisel, sealhulgas mo\u0303jusate survegruppidena. Taoline arengusuund no\u0303uab mugavustsoonist va\u0308ljatulekut nii noorsooto\u0308o\u0308tajate, projektide eestvedajate kui ka rahastajate jaoks ning vajab julget eestvedamist."}, {"text_idx": "#000028", "text": "Ketlin Sults, noor loodus- ja keskkonnakaitsja, 10. klassi o\u0303pilane"}, {"text_idx": "#000029", "text": "Keskkond, kus elame ning millega iga pa\u0308ev kokku puutume, mo\u0303jutab meie tervist ja tulevikku. Kui meid u\u0308mbritsevad pa\u0308evast pa\u0308eva jutud keskkonnakriisist, metsapo\u0303lengutest, o\u0303husaastest ning paljust muust negatiivsest, siis ei tekita see just va\u0308ga turvalist tunnet. Eriti kui ra\u0308a\u0308gitakse probleemidest, kuid mitte nende lahendamisest. See ko\u0303ik hoiab inimesi, isea\u0308ranis noori, kes on maailma suhtes tundlikumad, pideva stressi all. Stress teeb meid haigeks ja vo\u0303tab a\u0308ra motivatsiooni."}, {"text_idx": "#000030", "text": "Keskkonna terviklikkus on a\u0308a\u0308retult lai mo\u0303iste. See vo\u0303ib ta\u0308hendada nii tasakaalu linnade ja rohealade vahel, puhtaid randu kui ka suduvaba o\u0303hku. Minu jaoks on keskkonna tasakaal seda ko\u0303ike. See on kogu maailma rikkumatu ilu meie u\u0308mber. Na\u0308itena vo\u0303iks tuua metsas jalutamise \u2013 lehekohin, linnulaul, va\u0308rvid, va\u0308rske o\u0303hk, rahu. Vo\u0303ib va\u0308ita, et saastamata mets on terviklik. Seal on ko\u0303ik tasakaalus: midagi pole puudu ega u\u0308le. Sama vo\u0303ib va\u0308ita ka tervikliku noore kohta: tal pole midagi liiga va\u0308he ega midagi liiga palju. Ta on tasakaalus."}]